### 15.    Orientering om trafikuheld fordelt på politikredse i 2017

**Åbent**

Sagsnr.: 326-2014-123988     J.nr.: 05.13.00           Dokumentnr.:
326-2018-294047

**Sagstype**

Orientering.

**Resume og sagens baggrund**

Vejdirektoratet udgiver hvert år en statusrapport over politiregistrerede
færdselsuheld fordelt på politikredse. Der gives en orientering om rapporten
for 2017.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Vejdirektoratet giver med sin årlige statusrapport en
orientering om hovedtallene i uheldsstatistikken. Rapporten giver mulighed for
at følge udviklingen i kommunen, politikredsen og på landsplan. Rapporten er
endvidere en påmindelse om, at det er vigtigt fortsat at have fokus på den
forebyggende indsats.

De uheld, som indgår i rapporten, er person- og
materielskadeuheld. Rapporten indeholder opgørelser over uheldssituation, uheld
fordelt på køn og alder, spiritusulykker og uheld fordelt på by- og landzone.
Fordelingen af antal dræbte, alvorligt tilskadekomne og let tilskadekomne er
gjort op for hver kommune i politikredsen.

Kalundborg Kommune bidrager til uheldsrapporten med
registrering, stedfæstelse og uheldsrettelser af de politiregistrerede uheld.

Alle vejmyndigheder bidrager endvidere til opfyldelse af
Færdselssikkerhedskommissionens målsætning om, at antallet af dræbte i
trafikken i 2020 højst skal være på 120.

I 2017 blev der dræbt 175 personer i trafikken på landsplan.
I Kalundborg Kommune skete der ingen færdselsdrab i 2017.

**Økonomiske konsekvenser**

Der er ingen økonomiske konsekvenser ved rapporten

**Bilag**

|  |  |
| --- | --- |
| Ulykker fordelt på politikredse 2017 | 326-2018-295638 |